lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sl oc en es lv lv lv lv lv lv lv lv lv lv lv lv lv lv lv lv hbs_lat lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jaunieti tur aizdomās par degvielas zādzībām un sievietes nāvējošu notriekšanu, aizmiegot pie stūres – ZZ.lv
Vārda dienas svin: Elza, Ilizana
Kurzemes un Zemgales reģiona policisti kādu iepriekš likumsargu redzeslokā nenonākušu jaunieti bez autovadītāja apliecības tur aizdomās par vairākām rūpīgi izplānotām degvielas zādzībām no uzpildes stacijām, kā arī par sievietes nāvējošu notriekšanu, aizmiegot pie stūres.
Kā aģentūru LETA informēja Valsts policijas (VP) Kurzemes reģiona pārvaldes vecākā speciāliste sabiedrisko attiecību un sadarbības jautājumos Madara Šeršņova, VP ir sākti vairāki kriminālprocesi pret kādu jaunieti, kurš iepriekš nebija nonācis policijas redzeslokā, taču īsā laikā ir pastrādājis vairākus noziedzīgus nodarījumus.
Šā gada jūlijā VP Kurzemes reģiona pārvaldes Kuldīgas un Saldus iecirkņos saņemti iesniegumi par automašīnas reģistrācijas numura zīmju zādzībām un degvielas zādzībām. Iespējamais zādzību veicējs tika aizturēts Jelgavas novadā, kur viņš izraisījis ceļu satiksmes negadījumu, kurā dzīvību zaudēja sieviete.
Šā gada jūlijā VP Kurzemes reģiona pārvaldē tika saņemti iesniegumi par divām zādzībām no degvielas uzpildes stacijās Saldū un par vienu zādzību no uzpildes stacijas Kuldīgā. Tāpat konstatēts, ka no vienas automašīnas Saldū, bet trim – Kuldīgā nozagtas reģistrācijas numura zīmes. Degvielas zādzību veica jaunietis maskā un ar automašīnu, kurai bija pieliktas iepriekš nozagtās automašīnu reģistrācijas numura zīmes.
Saturs turpināsies pēc reklāmas.
Pilngadīgais jaunietis aizturēts un noskaidrots, ka viņš noziedzīgos nodarījumus veicis ar vēl divām nepilngadīgām personām, kuras likumsargi noskaidroja un aizturēja. Jaunieši sākotnēji Saldū nozaga automašīnas reģistrācijas numura zīmi, pēc tam to pieliekot savam transportlīdzeklim, veica degvielas zādzību degvielas uzpildes stacijā Saldū. Lai maskētos, personai, kura izkāpa no transportlīdzekļa un veica zādzību, bija slēpotāju sejas maska.
Vēlāk Kuldīgā konstatētas numura zīmju zādzības no trim automašīnām, pēc kā jaunieši tās izmantoja, lai veiktu degvielas zādzību Kuldīgā un vēlreiz – Saldū, arī šajos gadījumos – izmantojot sejas masku.
Konstatēts, ka kopumā nozagti vairāk nekā 300 litri degvielas. Kriminālprocesos noskaidrots, ka jaunieši degvielu zaga savām vajadzībām un ar nodomu pārdot to tālāk. Jaunieši iepriekš nav nonākuši policijas redzeslokā.
Saturs turpināsies pēc reklāmas.
Šeršņova piebilst, ka aizdomās turētais, pilngadīgais jaunietis izdarījis vēl vienu pārkāpumu Zemgales reģionā – izraisījis negadījumu, kā rezultātā gāja bojā cilvēks.
29.jūlijā VP tika saņemta informācija, ka Jelgavas novada Līvbērzes pagastā ir noticis ceļu satiksmes negadījums – sākotnējā informācija liecina, ka automašīnas “Audi” vadītājs iemidzis, iebraucis pretējā braukšanas joslā, uzbraucis gājējai un nobraucis no brauktuves, ietriecoties kokā.
Negadījumā dzīvību zaudēja sieviete, savukārt jaunietis guva traumas, tāpēc tika nogādāts medicīnas iestādē. Konstatēts, ka jaunietim nav transportlīdzekļa vadīšanas tiesību. VP Zemgales reģiona pārvaldes amatpersonas jaunieti aizturēja un viņam tika piemērots drošības līdzeklis – apcietinājums.
Saturs turpināsies pēc reklāmas.
Pašlaik pret jaunieti ir sākti kriminālprocesi par degvielas zādzību, automašīnas reģistrācijas numura zīmju zādzībām un ceļu satiksmes negadījumu, kurā dzīvību zaudēja sieviete. VP Kurzemes un Zemgales reģiona pārvaldes amatpersonas turpina izmeklēšanu sāktajos kriminālprocesos.
VP atgādina, ka neviena persona netiek uzskatīta par vainīgu, kamēr tās vaina noziedzīga nodarījuma izdarīšanā netiek pierādīta likumā noteiktajā kārtībā.
Asā hronika Policijas ziņas
Jelgavā notikumu ar piekauto meiteni vērtēs kriminālprocesā
Uzlauž mājas durvis un nozog 1750 eiro
Automašīnai nozog numura zīmes
Aizdomās par pornogrāfiska rakstura materiālu uzglabāšanu un izplatīšanu apcietināts vīrietis
Aizdomās par slepkavību Dobelē apcietina četrus cilvēkus, tostarp trīs nepilngadīgos
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.